Diari Oficial de la Generalitat Valenciana


Sumari del DOGV 4282, del 01-07-2002 (2002/6470)

Bases específiques de la convocatòria per a la contractació laboral indefinida de sis places d'operari de servicis i manteniment, vacants en la plantilla de personal laboral de l'Ajuntament d'Ibi, pel procediment de concurs oposició lliure.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6470


Data del document
:   04-06-2002

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * administració local
    * concurs administratiu
    * personal de serveis

Bases específiques de la convocatòria per a la contractació laboral indefinida de sis places d'operari de servicis i manteniment, vacants en la plantilla de personal laboral de l'Ajuntament d'Ibi, pel procediment de concurs oposició lliure. [2002/F6470]
  
Primera. Objecte
  
Constituïx l'objecte del present procediment selectiu la provisió en propietat de sis places d'operari de servicis i manteniment vacants en la plantilla de personal laboral d'esta corporació, d'acord amb l'oferta pública d'ocupació per a l'exercici 2001, mitjançant el procediment de concurs oposició. Esta convocatòria podrà també incrementar totes aquelles vacants que es produïsquen posteriorment fins a la data de l'examen.
  
Segona. Característiques
  
Les places convocades tenen les següents característiques:
  
a) Lloc: peó.
  
b) Nombre de llocs convocats: 6.
  
c) Amb independència dels requisits assenyalats en la base tercera de les generals que regixen la convocatòria, els aspirants hauran de complir els següents:
  
- Edat màxima: aquella en què falten menys de 15 anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
- Edat mínima: 18 anys.
  
- Retribució: les bàsiques que corresponen al grup E segons la Llei 30/1984, així com dues pagues extraordinàries de sou base i antiguitat i la resta de retribucions complementàries que corresponguen amb subjecció a la legislació vigent, relació de llocs i acords municipals.
  
2.1. Funcions: tasques de suport i manteniment en l'àmbit dels servicis i manteniment en general; obres, jardineria i manteniment i aquelles altres que apareguen recollides al seu lloc de la relació de llocs de treball de la corporació municipal, així com les encomanades pels seus superiors.
  
2.2. Requisits específics de titulació: estudis d'Educació Secundària Obligatòria (Certificat d'Escolaritat), o equivalent.
  
Tercera. Sistema de selecció
  
Sis places pel sistema de concurs oposició.
  
Quarta. Anuncis
  
Anunciada la convocatòria, literalment o en extracte, en el Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado, els restants anuncis es publicaran, exclusivament, en el Butlletí Oficial de la Província d'Alacant i al tauler d'anuncis de l'ajuntament.
  
Cinquena. Instàncies
  
Les instàncies, a les quals s'adjuntarà una còpia del justificant d'ingrés per import de 6 euros de la taxa de drets d'examen, a efectuar a la Caixa d'Estalvis de València, Castelló i Alacant'Bancaixa?, oficina principal a Ibi, número de compte 8168-4283-06-9080580198, a nom de l'Ajuntament d'Ibi, sol·licitant prendre part en el procediment selectiu, es dirigiran a l'alcalde president de l'Ajuntament d'Ibi i es presentaran en el Registre General d'esta corporació o en la forma que determina l'article 38.4 de la Llei del Règim Jurídic de les Administracions Públiques i del Procediment Administratiu Comú, amb la nova redacció establida per la Llei 4/1999, i d'acord amb l'article 2 del Reial Decret 772/1999, en el termini de 20 dies naturals a partir del dia següent de la publicació de la convocatòria en el Boletín Oficial del Estado.
  
Els interessats hauran d'adjuntar a la sol·licitud fotocòpia del DNI.
  
Els sol·licitants manifestaran en les instàncies que complixen totes les condicions exigides en la base tercera, i que es comprometen a prestar el jurament o promesa previst en el Reial Decret 707/1979, i si és procedent adjuntaran a estes la documentació justificativa dels mèrits al·legats.
  
Sisena. Admissió dels aspirants
  
Una vegada finalitzat el termini de presentació d'instàncies, el tinent d'alcalde delegat dictarà una resolució en el termini màxim d'un mes, declarant aprovada la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada al tauler d'edictes de la corporació, i concedirà un termini de 10 dies per a esmenar les faltes que siguen apreciades, segons l'article 71 de la Llei de Règim Jurídic de les Administracions Públiques i del Procediment Administratiu Comú. Si hi ha reclamacions, seran acceptades o rebutjades en la resolució per la qual s'aprove la llista definitiva, que serà feta pública en la forma indicada i en la qual es farà constar el lloc, la data i l'hora d'inici de les proves; en cas contrari, la llista provisional esdevindrà definitiva automàticament.
  
Setena. Mèrits per a la fase de concurs
  
7.1. Experiència en tasques de servicis i manteniment, obres i/o jardineria en l'administració local o en altres administracions públiques: 5 punts.
  
Experiència en tasques de servicis i manteniment, obres i/o jardineria en el sector privat: 3 punts.
  
Realització de cursos en tècniques de manteniment, obres i/o jardineria o sobre seguretat en el treball: 1 punt.
  
Coneixements de valencià. Entre un mínim d'1,2 punts i un màxim d'1,50.
  
7.2. La fase de concurs serà prèvia a la d'oposició i en cap cas tindrà caràcter eliminatori.
  
7.3. El resultat final de la fase de concurs serà la suma de les puntuacions obtingudes en la valoració dels mèrits aportats.
  
Huitena. Fase d'oposició
  
8.1. Primer exercici. Obligatori i eliminatori. Respondre per escrit, en un màxim d'una hora, un qüestionari tipus test sobre el contingut del temari general del programa de la convocatòria inclòs en les bases específiques. Qualificació de 0 a 10 punts. Mínim per a superar l'exercici, 5 punts. El nombre de preguntes que integren este test de coneixements és de 10.
  
8.2. Segon exercici. Obligatori i eliminatori. Consistirà a respondre per escrit, en un temps màxim d'una hora, un qüestionari de preguntes sobre el contingut del temari específic de la convocatòria o contestar sobre un o diversos temes del dit temari plantejats pel tribunal. Qualificació de 0 a 10 punts sobre el conjunt de la prova. Mínim per a superar l'exercici, 5 punts.
  
8.3. Tercer exercici. Prova pràctica a determinar pel tribunal, que consistirà en l'execució d'un treball vinculat a les funcions de la plaça objecte de la convocatòria. Duració màxima, tres hores; podrà ser menor temps si així ho establix el tribunal. Puntuació de 0 a 10 punts. L'aspirant que no obtinga un mínim de 5 punts serà automàticament eliminat.
  
Novena. Tribunal qualificador
  
Sense perjuí de la composició prevista en la base 6 de les generals que regixen la convocatòria, formaran part del mateix, amb veu i vot, un representant de cada una de les organitzacions sindicals amb implantació a l'ajuntament.
  
El tribunal no podrà declarar seleccionats un nombre més gran d'aspirants que el de places convocades. Les propostes d'aspirants aprovats que infringisquen esta limitació són nul·les de ple dret.
  
A més, el tribunal podrà disposar d'assessors especialistes per a les proves corresponents dels exercicis que considere pertinents.
  
El tribunal qualificador estarà format per:
  
Amb veu i vot:
  
- President: el primer tinent d'alcalde.
  
- Vocals:
  
· Un representant de l'administració del Govern Valencià.
  
· La tinent d'alcalde de Personal.
  
· El capatàs d'Obres i Servicis.
  
· Un representant del Departament de Personal.
  
· Dos representants dels treballadors.
  
Amb veu i sense vot:
  
- Secretari: la secretària accidental de la corporació.
  
- Representants dels grups polítics municipals:
  
· Grup Municipal Popular.
  
· Grup Municipal EUPV.
  
· Grup Municipal Mixt.
  
Desena. Formalització del contracte
  
Esgotat el termini de presentació de documents, el president de la corporació o el regidor delegat de l'Àrea de Personal, disposarà la contractació dels aspirants proposats pel tribunal en el termini màxim d'un mes. El contracte tindrà un període de prova de 15 dies, durant el qual es realitzaran les pràctiques davall la direcció del responsable del servici, i tindrà la consideració de fase final del procés selectiu.
  
L'últim dia del període de prova, el responsable designat haurà d'estimar si s'han superat les pràctiques de forma satisfactòria.
  
En el cas que hi haja aspirants que no superen satisfactòriament el període de prova es donarà per finalitzat el seu contracte. En este cas es podrà formular proposta de contractació a favor de l'aspirant que havent superat totes les proves del procés selectiu, tinga la puntuació més alta, el qual haurà de superar el corresponent període de prova.
  
Onzena. Condicions generals
  
En tot allò no previst en les presents bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment pels acords posteriors de 27 de novembre de 1995 i 25 de gener de 1999, i de la Comissió de Govern d'11 d'octubre de 1999 (publicades en el Butlletí Oficial de la Província d'Alacant número 121, de data 29 de maig de 1999 €en text íntegre abans de l'última modificació- i en el número 153, de data 5 de juliol de 2000 €última modificació).
  
Les instàncies es presentaran en el model oficial facilitat per l'ajuntament.
  
D'acord amb l'article 17.2 del Decret 33/1999, de 9 de març, del Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública Valenciana, es podran formar borses de treball amb el personal aspirant que, havent participat en proves d'accés al grup, sector, o, si és procedent, cos, escala o classe que es tracte, haja aprovat tots els exercicis que constituïxen el procés selectiu.
  
Annex temari
  
- Temari general:
  
Tema 1. La Constitució Espanyola de 1978. Significat, estructura i contingut. Principis generals.
  
Tema 2. L'Estatut d'Autonomia de la Comunitat Valenciana. Bandera i organització territorial.
  
- Temari específic d'operari de servicis i manteniment:
  
Tema 1. Els diferents materials i ferramentes de la construcció.
  
Tema 2. Tipus d'abonaments. Correccions, implantació i manteniment. Fertilització dels diferents grups de plantes de jardineria.
  
Tema 3. Els diferents elements de la construcció: murs, sostres, barandats, cobertes, desballestaments, bastides.
  
Tema 4. Poda. Tipus. Indicacions generals. Tècniques de poda.
  
Tema 5. Manteniment i reparació de portes, finestres, sòls, parets, instal·lacions d'aigua, gas, electricitat, així com elements de vies públiques, edificis, etc.